Krajevna skupnost Birčna vas

Birčna vas 1

8000 Novo mesto

**12. video seja KS Birčna vas**

**Datum:** Svet se je sestal dne 18.12.2020 ob 18 h - splet-zoom

**Prisotni na seji: Majda Meštrić, Stane Žagar, Ciril Zupančič, Urška Hrovatič, Darja Marjanović, Andrej Kastelic ter tajnica Vesna Stanešić.**

**Odsotna Tanja Primc**

**DNEVNI RED**:

1. **Ugotovitev prisotnosti ter pregled zapisnika 11. seje**
2. **Pregled dogajanj od zadnje seje**
3. **Priprava na projekte v letu 2021**
4. **Razno**

**Ad1**

Udeležba na seji je bila 85,07%, kar pomeni da smo bili sklepčni. Pripomb na zapisnik 11.seje ni bilo, zato je bil v celoti sprejet.

**Ad 2**

V mesecu septembru 2020 so bila zaključena dela na avtobusni postaji v centru Birčni vasi. Otvoritev AP 21.09.2020, je bila zaradi »corone« izvedena v skladu s pravili takratnih priporočil in so se je udeležili predstavniki MO NM z županom, predstavniki DRSI, nekaj krajanov. Izveden je bil krajši kulturni program in zasajena lipa. Potrebno bo še dokončati zgodbo z obstoječo »šterno«.

Končana sta projekta, ki smo jih prijavili na razpis MO za sofinanciranje v letu 2020. To je ureditev **odvodnjavanja ceste na Babji hrib**, ter **javna razsvetljava na Jami**.

Predsednica nas je seznanila, da ravno tako potekajo dela izgradnje optičnega omrežja na trasi Rakovnik - Rajnovšče - Jama – Lakovnice, ki jih izvaja Telekom. Za preostale dele KS se še pridobivajo soglasja.

**Ad3**

Glede priprav za izvedbo projektov v letu 2021 je MO NM razpisala sofinanciranje projektov v vrednosti največ 40.000,00 €, oziroma odvisno od zmožnosti KS. ( KS 30%, MO NM 70 %).

Ker so želje zelo velike, sredstva pa omejena, bodo imeli prednost že predlagani projekti v prejšnjem letu. Za prijavljene projekte mora biti pripravljen popis del in predračun.

Sprejet je predlog za prijavo projekta **asfaltiranje dela makadamske ceste na Jami v dolžini cca 500m**. Projekt do vrednosti 25 000€ bi delno sofinancirala MO NM (70%), delno (30%) pa KS. Tako bi KS prispevala največ 8.000,00€. Po zagotovilih Andreja, ki je pridobil predračune, so krajani pripravljeni pokriti stroške nad tem zneskom. Ta projekt je bil v načrtu, ki smo ga oddali na MO NM v lanskem letu za triletni plan.

Podani so bili **predlogi za:**

**ureditev ceste proti Ušivcu** – to je povezano s projektom rekonstrukcije ceste pri šoli, zato ni smiselno urejanje prej

**Cesta Poganci - Ruperč Vrh**: po zagotovilih g. Tomažina iz MO ureditev že letos, če bodo vremenske razmere dopuščale, v naslednjem letu pa bo izvedena rekonstrukcija dela glavne ceste pri žagi (Turk) in odcepu na Kremenjak.

**Preplastitev delov uničene ceste pri Velikem Podljubnu** – že lani izdelan projekt in predračun – oddan na MO – ponovno oddati za leto 2021

**Razsvetljava Ruperč Vrh** – potreben popis, opredelitev trase in predračun – bo pridobila Darja

**Ad4**

Pod točko razno je **predsednica podala še nekaj informacij.**

V jeseni je bilo z MO dogovorjeno, da bodo na željo krajanov **preverjali hitrosti vozil** v Malem Podljubnu, vendar je zaradi epidemije prestavljeno na kasnejši čas.

Na željo krajanov Vel. Podljubna smo podali vlogo na MO **za zaporo ceste ter postavitev ovire** v križišču v Vel. Podljubnu zaradi prehitre vožnje v tem delu vasi. S strani odgovornih MO NM smo dobili odgovor, da je cesta dovolj pregledna in ni potrebe **po dodatni signalizaciji.**

**Ureditev** **muld - Vrh pri Ljubnu** - ogled opravljen realizacija obljubljena v januarju 2021.

**Anton Repovž je z dopisom predsednici predlagal ureditev** Kremenjaka. Posredovan mu je bil odgovor, ter pridobljene informacije glede javne razsvetljave. V preteklosti je g. Miklič izdelal načrt in smatra, da je potrebna rešitev naselja kot celote. Za tako velik zalogaj KS nima denarja, zato bomo predlagali MO NM, da ta projekt uvrsti med svoje investicije. Ravno tako to velja za Ruperč Vrh.

**Kanalizacija Lakovnice** – izvedba planirana v letu 2021

**Javna razsvetljava Birčna vas** ( projekt pripravljen- Burger-Miklič) – že v preteklem letu oddan na MO – ponovno bomo posredovali za leto 2021.

**ŠD Drage,** postopek glede urejanja lastništva in ostalih formalno pravnih zadev je v teku. Parcele so odkupljene s strani MO NM, sledi plačilo komunalnega prispevka, pripraviti moramo plan uporabe objekta. Lastništvo bo na KS preneseno v naslednjem letu. (2021)

Komunali smo že marca poslali seznam, nato še 14.10.2020, **glede urejanja odlaganja** **odpadkov.** Z g. Murtičem je bil opravljen tudi ogled terena. Velik problem pri številu postavljenih zabojnikov je tudi nepravilno ločevanje odpadkov. Zabojniki v Birčni vasi – ob cesti v Padež, zaradi ne strinjanja vseh uporabnikov ostanejo na obstoječem mestu.

**Hidranti – omarice-** po pogovoru z g. Bevcem (Komunala Nm) so v letošnjem letu gasilci, ki so zadolženi za omarice tudi vse pregledali. Komunala pripravlja seznam vseh hidrantov.

**Kanalizacija Vrh pri Ljubnu**- zaradi odhoda g. Klemenčiča z MO, čakamo da nam Komunala posreduje podatke kdo bo nadaljeval s tem projektom.

**Birčna vas rekonstrukcija** (cesta-podhod) izvedeno bo v 2 fazah, vendar datuma še nimamo.

**Nova ravnateljica OŠ Šmihel je Romana Šarec Rojc, podružnične v Birčni vasi pa Mojca Pirc**. Še naprej si bomo prizadevali za dobro sodelovanje. Dela glede začasne ureditve promete pri šoli za povečanje varnosti prometa potekajo .

Podani so bili predlogi za **postavitev gugalnic** na obstoječih lokacijah – Lakovnice, Stranska vas, Birčna vas. Predhodno je potrebno določiti točno lokacijo, velikost površine, potrebne za igralo, vrsto in ceno ter preveriti lastništvo predlagane lokacije.

**Predsednica je podala poročilo z video seje dne, 25.11.2020 z županom in KS v MO Nm.**

* Uvodni nagovor župana in predstavitev rebalansa proračuna.
* 12.11.2020 sprejemanje spremembe proračuna – vse informacije na spletni strani MO
* Zadolževanja v zadnjih 5 letih ni bilo. Smo najmanj zadolžena mestna občina na prebivalca.
* Zelo uspešni s prijavami na projekte v Bruslju
* Planirani projekti – Glavni trg, največ okolica NM
* Več na povezavi <https://www.novomesto.si/obcina/proracun/uradni-proracunski-dokumenti>.

Sejo smo končali ob 19 h

Zapisnik sestavila:Vesna Stanešič